秋懷
作者：林之奇
朝代：宋

paragraphs: 槭槭庭樹葉，朝零非昔稠。
呦呦草蟲鳴，暮急曉未休。
爾蟲無不平，豈亦有哀憂。
胡爲勞呻吟，與士感傷投。
壯士亦何者，哀哦與蟲酬。
所抱不列陳，調苦難謠謳。
極目有遠見，直懷羞曲求。
蒿藜襲久安，功名忘前收。
日月忽未幾，天地今復秋。
少壯負所懷，老大安能謀。
生無及人功，死骨埋泉羞。
胡爲不奮飛，徒與寒餓讎。